SEAFCO คิวทอง! คว้างานเพิ่ม 3 โครงการ มูลค่ารวม 150 ล้าน
SEAFCO คิวทอง! คว้างานเพิ่ม 3 โครงการ มูลค่ารวม 150 ล้าน
22 พ.ย. 2559

บริษัท ซีฟโก้ จำกัด (มหาชน) หรือ SEAFCO ระบุว่า บริษัทได้รับงาน 4 โครงการเพิ่มเติมในไตรมาส 4 มีรายละเอียดดังนี้
1. โครงการไซมิสบลอสซั่มแอท แฟชั่น, ถ.รัชดา-รามอินทรา, คันนายาว, กรุงเทพฯ
ลักษณะของงานเป็นงานเสาเข็มเจาะแบบกลมขอบเขตของสัญญา รวมค่าวัสดุคอนกรีต และเหล็กเส้น โดยมีบริษัท ไซมิสแอสเสท จำกัดเป็นผู้ว่าจ้าง ซึ่งจะมีการเริ่มงานกลางเดือนพฤศจิกายน 2559
2. โครงการโรงพยาบาลญี่ปุ่น, ถนนสุขุมวิท 59, กรุงเทพฯ
ลักษณะของงานเป็นงานเสาเข็มเจาะแบบกลม, เสาเข็มเจาะแบบเหลี่ยมและกำแพงกันดินระบบไดอะแฟรมวอลล์ขอบเขตของสัญญา รวมค่าวัสดุคอนกรีต และเหล็กเส้น โดยมีโรงพยาบาลสมิติเวช สุขุมวิท เป็นผู้ว่าจ้าง ซึ่งจะเริ่มงาน ปลายเดือนธันวาคม 2559
3. โครงการอาคารวานิสสา, ซอยชิดลม, ปทุมวัน, กรุงเทพฯ
ลักษณะของงานเป็นงานเสาเข็มเจาะแบบกลม, เสาเข็มเจาะแบบเหลี่ยมและกำแพงกันดินระบบไดอะแฟรมวอลล์ขอบเขตของสัญญา รวมค่าวัสดุคอนกรีต และเหล็กเส้น โดยมี บริษัท ปิยะณรงค์วิทย์ จำกัด เป็นผู้ว่าจ้าง ซึ่งจะเริ่มงาน กลางเดือนมกราคม 2560
ทั้งนี้มูลค่าโครงการข้างต้นไม่รวมภาษีมูลค่าเพิ่มเป็นเงิน 150,000,000 บาท
อนึ่งก่อนหน้านี้ SEAFCO ได้รับงาน 4 โครงการ ได้แก่ โครงการ เซ็นทรัล เฟสติวัล ภูเก็ต 2 อ.เมืองภูเก็ต, โครงการอาคาร 6 ชั้น สำหรับโภชนาการและหน่วยงานสนับสนุน วิทยาลัยแพทย์ศาสตร์กรุงเทพมหานครและวชิรพยาบาล ถ.สามเสน เขตดุสิต กรุงเทพฯ, โครงการก่อสร้างทางแยกต่างระดับจุดตัดทางหลวงหมายเลข 9 กับทางหลวงหมายเลข 345 วงแขวนรอบนอก กรุงเทพมหานครฝั่งตะวันตก อ.บางบัวทอง นนทบุรี